20/10/2010 | Administración LocalMunicipal
Santiago de Compostela
Servizo de Xestión, Inspección e Recadación Tributaria - Sección de Xestión Tributaria
Edicto de citación

O Concello de Santiago de Compostela, no exercicio das súas competencias e ao non ser posíbel efectuar a notificación aos interesados por causas non imputábeis a esta Administración, logo de intentalo por dúas veces consecutivas, en cumprimento do disposto no artigo 112 da Lei 58/2003, de 17 de decembro, xeral tributaria, mediante este anuncio cita aos contribuíntes que relacionan no anexo co fin de lles practicar unha notificación por comparecencia á que poden acudir por si mesmos ou por medio de representante nos termos estabelecidos no devandito artigo. Liquidacións de ingreso directo xiradas e aprobadas polo órgano competente do Concello de Santiago de Compostela (Concellaría de Facenda). Para recibir a notificación aludida terán que comparecer nas oficinas municipais situadas na rúa do Presidente Salvador Allende, núm.4-baixo, no prazo de quince días naturais contados desde o seguinte ao da publicación deste edicto no Boletín Oficial da Provincia. Se transcorrido este prazo, os interesados non comparecesen, a notificación entenderáse realizada para todos os efectos legais dende o día seguinte ao do seu vencemento. O pagamento das débedas que se sinalan poderá realizarse, sempre que se presente o documento de pagamento, nos seguintes bancos e caixas de aforros que colaboran co Servizo de Xestión Inspección e Recadación Tributaria: Caixa Galicia Banco Pastor Banco Bilbao Vizcaya Argentaria La Caixa Caixa Nova Banco Gallego Banco Santander Central Hispano Banesto O pagamento tamén poderá realizarse a través dos caixeiros das entidades colaboradoras que dispoñan deste servizo e a través de Internet, entrando na páxina web www.santiagodecompostela.org Os prazos de ingreso comezan a contarse desde a data de comparecencia sinalada e, de acordo co artigo 62.2 da LXT, son os que seguen, tendo en conta que, sempre que o último día do prazo sexa inhábil, prorrógase ata o inmediato hábil posterior: 1. Se a notificación da liquidación se realiza entre os días un e quince de cada mes, desde a data de recepción da notificación ata o día 20 do mes posterior.2. Se a notificación da liquidación se realiza entre os días dezaseis e último de cada mes, desde a data de recepción da notificación ata o día cinco do segundo mes posterior. Contra os actos obxecto de notificación pódese interpor recurso de reposición perante o órgano municipal que ditou o acto no prazo dun mes contado desde o día seguinte a aquel en que teña efectividade a súa notificación, consonte o estabelecido no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL ). Contra o rexeitamento expreso ou presunto do recurso de reposición pódese interpor recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses contados desde o día seguinte a aquel en que o interesado reciba a notificación deste rexeitamento, cando esta sexa expreso, ou no prazo de seis meses contados desde o día seguinte a aquel en que deba entenderse rexeitado o dito recurso de reposición de forma presunta. Santiago de Compostela, 14 de outubro de 2010 A CONCELLEIRA DELEGADA DE FACENDA Asdo/ Rosa Fernández Somoza